一個原因 西甲拒絕引入門線技術
2024年04月24日 21:01
東網電視
更多新聞短片
耶馬(左)上仗「入波」被判無效。
早前西甲「國家打吡」皇馬對巴塞隆拿出現爭議性一幕,耶馬射門被皇馬門將盧連擋出,皮球疑似已過白界線,但VAR判唔入,加上西甲不設門線技術,無法100%肯定個波過晒白界線未,巴塞最終輸波,因而計劃要求重賽。
原來西甲係歐洲5大聯賽之中,唯一冇引入門線技術嘅聯賽,根據西班牙《塞爾電台》爆料,即使發生今次重大爭議事件,但西甲賽會仍然未有打算下季引入門線技術,原因係安裝呢套系統,需要支付300萬歐元(約2,500萬港元)授權費用,考慮到經濟效益,短期內都唔會使用,所以類似「白界門」事件可能會繼續發生。